मिथिला धरोहर, प्रभाकर मिश्र : मिथिलाक, भागलपुर शहरक तिलकामांझी, तुलसीनगर के रहय वाली आ मानस मिश्रा ( Swasti Nitya Mishra From Tilka Manjhi, Tulsi Nagar ) के सुपुत्री "स्वस्ति नित्या" जी-टीवी चैनल पर प्रसारित भेल 'इंडियाज बेस्ट ड्रामेबाज' 2016 शो मे खूब चर्चा बटोइर के एही शो के विजेता बैन गेल छथि। हिनक पिता पेसा सँ रियल स्टेट के बिजनेश करैत छथि, आ माँ गृहणी छथि। अम्मा आ छुटकी के नाम सँ चर्चित 15 सालक स्वस्ति नित्या माउंट कार्मेल हाई स्कूल के छात्रा छथि। स्वस्ति नित्या अपन हुनर सँ छोटे उम्र सँ टीवी शो मे खूब धूम मचा चुकल छथि। इंडियाज बेस्ट ड्रामेबाज शो लेल स्वस्ति नित्या अपन छोट भाय वत्सल के संगे चयन कैल गेल छलि।
 स्वस्ति नित्या वर्ष २००८ मे सोनी पर प्रसारित चर्चित टीवी शो 'बूगी-वूगी' मे सेमीफाइनल बनल छलि, वर्ष २०१० मे कलर्स चैनल पर प्रसारित 'चक धूम-धूम' मे क्वार्टर फाइनल मे स्थान बनेने छलि। एहि के उपरांत ओ एनडीटीवी इमेजिन पर प्रसारित भेल 'नच बलिए' मे सेहो भाग लऽ चुकल छथि। वर्ष २०१२ मे कलर्स चैनल पर प्रसारित 'छोटे मियां' टीवी शो के विजेता बनी नय केवल भागलपुर अपितु पूरा मिथिलांचल के नाम देश भैर मे रोशन केलनि। स्वस्ति नित्या स्थानीय बाल कलाकारक लेल प्रेरणा के स्रोत सेहो छथि।
 बताबैत चली जे, इंडियाज बेस्ट ड्रामेबाज शो ( India Best Dramebaaz ) के लेल देश के विभिन्न हिस्सा के ६५ हजार बच्चा ऑडिशन देने छल। एहि मे सँ मात्र १०० गो बच्चा के चयन भेल, जाहिमे स्वस्ति आ वत्सल के भाय बहिनक जोड़ी सेहो छल। 